आइये, जरा भारतवर्ष को समझने का प्रयत्न करें ! १५ अगस्त १९४७, आहत भारत का इंडिया में रूपांतरण हो गया ! १९५० में भारत इंडिया में परिवर्तित होकर संतुष्ट था ! भारत को सत्ता मिली ! भारत को इंडिया मानने वालों को भोगभूमि मिली ! आत्मतुष्टि मिली ! सत्ता का सपना पूरा हुआ ! लाभ-हानि का उद्योग प्रारंभ हुआ ! नवाचार प्रारंभ हुआ ! भारत भौतिक सुख-सुविधाओं में जुट गया ! आचरण की प्रतिबद्धता समाप्त होना प्रारम्भ हुई ! वसुधा का भोग भूमि में परिवर्तन हुआ ! भारतवर्ष ‘इंडिया’ होने के साथ अपने अस्तित्व के लिए संघर्ष करना भूलने लगा ! भारतमाता के सपूतों कि आत्महुती की लम्बी परंपरा ठगी गयी ! आपाधापी में खंडित स्वतंत्रता का श्रेय लेने की होड़ में घायल भारतमाता के कराहने की आवाज दब गयी ! बटवारे के उत्पीडित सुतो की चिंता बेमानी हो गयी ! हुतात्माओं का बलिदान सत्ता की भूखी आत्माओं ने हरण कर लिया ! बदहवास, आतंकित वातावरण में एक नए ‘राष्ट्र-राज्य’ की स्थापना कर इन यूरोसेंट्रिक आदमों न भारतवर्ष को ‘इंडिया’ बना दिया; संविधान में मुद्रित कर दिया; कर्मभूमि भारतवर्ष को भोगभूमि में बदल दिया !